DIGRIET TAL-QORTI TAL-PRIM’ISTANZA (Ir-Raba’ Awla)
9 ta’ Settembru 2008
Kawża T-143/08
Luigi Marcuccio
vs
Il-Kummissjoni tal-Komunitajiet Ewropej
“Servizz pubbliku – Sigurtà soċjali – Ċaħda ta’ talba għall-ħlas lura ta’ 100 % ta’ ċerti spejjeż mediċi tar-rikorrent”
Suġġett: Rikors intiż, b’mod partikolari, għall-annullament tad-deċiżjonijiet tal-uffiċċju ta’ ħlasijiet tal-iskema komuni tal-Komunitajiet
Ewropej ta’ assigurazzjoni kontra l-mard li jiċħdu, minn naħa, li jħallsu lura 100 % ta’ ċerti spejjeż mediċi sostnuti mir-rikorrent,
u min-naħa l-oħra, li jħallsu lura l-ispejjeż ta’ eżami mediku skont ir-regoli applikabbli fir-rigward ta’ konsultazzjonijiet
ma’ tobba speċjalisti, kif ukoll sabiex il-Kummissjoni tiġi kkundannata tħallas ċerti ammonti tal-ispejjeż mediċi.
Deċiżjoni: Ir-rikors huwa miċħud bħala inammissibbli. Il-partijiet għandhom ibatu l-ispejjeż rispettivi tagħhom.
Sommarju
Uffiċjali – Sigurtà soċjali – Assigurazzjoni kontra l-mard – Spejjeż tal-mard – Marda gravi – Ħlas lura 100 % – Kundizzjonijiet
(Regolamenti tal-Persunal, Artikolu 72(1) tar-Regoli dwar l-assigurazzjoni kontra l-mard, Artikolu 28 u Anness I, punt IV)
Responsabbiltà għall-ispejjeż mediċi ta’ 100 %, skont l-Artikolu 72(1) tal-Istatut tippresupponi li l-marda kkonċernata titqies
li tagħmel parti mill-mard imsemmi b’mod espliċitu f’din id-dispożizzjoni jew li l-Awtorità tal-Ħatra tirrikonoxxi li l-imsemmija
marda hija ta’ serjetà komparabbli ma’ dik tal-mard imsemmi fid-dispożizzjoni. Għal dan il-għan huwa ċar li hija l-parti interessata
li għandha tindika x’inhi l-marda u li għandha tipproduċi d-dokumenti ta’ prova. F’dan ir-rigward, minn naħa, skont l-Artikolu
28 tar-regoli dwar l-assigurazzjoni kontra l-mard għall-uffiċjali tal-Komunitajiet Ewropej, flimkien mat-talbiet għall-ħlas
lura tal-ispejjeż għandhom jiġu prodotti dokumenti ta’ prova oriġinali u, min-naħa l-oħra, skont il-punt IV tal-Anness I ta’
dawn ir-regoli, flimkien mat-talbiet intiżi għar-rikonoxximent li marda hija ta’ serjetà komparabbli ma’ dik tal-mard imsemmi
fl-Artikolu 72(1) tar-Regolamenti tal-Persunal, għandu jiġi prodott ir-rapport tat-tabib li jkun qed jikkura lill-parti interessata.
Sa fejn talba ma tinkludi ebda element ġdid tali li jiġġustifika r-responsabbiltà għall-ispejjeż mediċi ta’ 100 % tal-uffiċjali
ikkonċernat, is-skiet tal-amministrazzjoni wara din it-talba bl-ebda mod ma jibdel is-sitwazzjoni ġuridika tiegħu, li tirriżulta
mid-deċiżjoni impliċita ta’ ċaħda ta’ talba preċedenti li permezz tagħha huwa jkun diġà kkomunika din it-talba lill-amministrazzjoni,
u għaldaqstant ma jikkostitwixxix att li jikkawża preġudizzju fis-sens tal-Artikoli 90 u 91 tar-Regolamenti tal-Persunal.
(ara l-punti 37, 39 u 41)